Diari Oficial de la Generalitat Valenciana


Sumari del DOGV 5716, del 04-03-2008 (2008/2076)

Resolució de 18 de desembre de 2007, del Servici Territorial d'Energia d'Alacant, per la qual se sotmet a informació pública l'aprovació del projecte d'execució, l'autorització administrativa i la declaració, en concret, d'utilitat pública de la línia elèctrica denominada Reforma i conversió a D/circuit LA-100 de LAMT 20 kV Marjal, entre el Centre de Repartiment Quatre Camins i el sector APD 8, al terme municipal d'Onil (Alacant). Expedient número ATLIRE/2007/87/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5716

Data del DOGV
:   04-03-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/2076


Data del document
:   18-12-2007

Organisme emissor
:   Conselleria d'Infraestructures i Transport

Tipus de document
:   Resolució

Resolució de 18 de desembre de 2007, del Servici Territorial d'Energia d'Alacant, per la qual se sotmet a informació pública l'aprovació del projecte d'execució, l'autorització administrativa i la declaració, en concret, d'utilitat pública de la línia elèctrica denominada Reforma i conversió a D/circuit LA-100 de LAMT 20 kV Marjal, entre el Centre de Repartiment Quatre Camins i el sector APD 8, al terme municipal d'Onil (Alacant). Expedient número ATLIRE/2007/87/03. [2008/2076]  
Als efectes previstos en els articles 125 i 144 del Reial Decret 1955/2000 d'1 de desembre, pel qual es regulen les activitats de transport, distribució comercialització, subministrament i procediments d'autorització d'instal·lacions d'energia elèctrica (BOE 27-12-2000); així com en l'article 53 de la Llei 54/1997, de 27 de novembre, del Sector Elèctric (BOE 27-11-1997); se sotmet a informació pública el projecte d'instal·lació elèctrica següent.  
Peticionari: Iberdrola Distribución Eléctrica, SAU, amb CIF núm. A-95075578 i oficines al carrer Calderón de la Barca núm.16, d'Alacant, societat dedicada a la distribució d'energia elèctrica a la província d'Alacant.  
Lloc on s'establirà la instal·lació: terme municipal d'Onil.   
Finalitat de la instal·lació: millora en la qualitat i garantia del subministrament a la zona.  
Característiques principals:   
Tensió: 20 kV.  
Longitud: LAMT 600 metres.  
Conductors: LA 100.  
Aïllament: U-70 BS.  
Origen i final: s'inicia en el Centre de Repartiment Quatre Camins i finalitza en el suport núm. 7 del projecte en el sector APD 8, actualment en construcció.  
Pressupost: quaranta-quatre mil tres-cents trenta-un euros amb huit cèntims més IVA (44.331,08 €).  
El titular ha sol·licitat, sobre les finques descrites en la relació annexa, servitud de pas d'energia elèctrica i declaració d'utilitat publica que porta implícita la necessitat d'ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, de 16 de desembre de 1954.  
Cosa que es fa pública per a coneixement general i especialment dels propietaris de terrenys i la resta de titulars de drets afectats pel dit projecte, la relació dels quals s'inserix al final d'este anunci perquè puga ser examinat l'expedient en el Servici Territorial d'Energia d'Alacant, situat al c/ Rambla Méndez Núñez, 41, i presentar les al·legacions que consideren oportunes en el termini de vint dies comptadors a partir del següent de la inserció d'este anunci. Els plans parcel·laris podran ser igualment consultats a l'Ajuntament d'Onil (Alacant).  
Alacant, 18 de desembre de 2007.- El cap del Servici d'Energia: Miguel García Mengual.  
Projecte de reforma i conversió a doble circuit de LAMT Marjal entre el   
Centre de Repartiment Quatre Camins i el sector APD núm. 8 d'Onil  
  
Proyecto de reforma y conversión a doble circuito de LAMT Marjal entre el   
Centro de Reparto Cuatro Caminos y Sector APD nº 8 de Onil  
